Hampurin taidehalli

**Hampurin taidehalli** () on taidemuseo, joka sijaitsee Hampurissa Saksassa. Museo on erikoistunut hampurilaiseen taiteeseen 1300-luvulla, hollantilaisiin ja 1500-1600-luvun flaamilaisiin taiteilijoihin, ranskalaiseen ja saksalaiseen 1800-luvun taiteeseen sekä nykytaiteeseen.

Museo koostuu kolmesta toisiinsa liittyvästä rakennuksesta, jotka ovat Hampurin keskustassa lähellä metron pääasemaa.

## Historia

Ensimmäinen museorakennus rakennettiin vuosina 1863—1869. Toinen rakennus valmistui vuonna 1919. Uusin osa on ollut rakenteilla vuodesta 1976 vuoteen 1997.

Ensimmäinen johtaja Alfred Lichtwark nimitettiin tehtäväänsä vuonna 1889. Lichtwark toi museolle maailmanlaajuista mainetta löytämällä uudelleen merkittävät gotiikan ajan hampurilaiset maalarit Mestari Francken ja Mestari Bertramin sekä romantiikan ajan maalarit Rungen ja Friedrichin. Hän myös hankki museoon näiden taiteilijoiden teoksia. Hän laajensi myös monien uudempien taiteilijoiden, kuten ranskalaisten impressionistien teosten kokoelmaa museossa.

Lichtwarkin seuraaja Gustav Paul aloitti vuonna 1914. Hänen aikanaan museota laajennettiin uudella rakennuksella, mikä olikin tarpeen tilanpuutteen vuoksi. Muuton yhteydessä hän järjesti kokoelmat uudelleen. Uudempi ekspressionistinen taide ja modernismi ei ollut Paulin alaa, mutta siitä huolimatta hän hankki museolle Édouard Manet'n maalauksen *Nana*, joka on nykyisin yksi museon kokoelmien merkittävimmistä teoksista.

## Kokoelmat

Museossa on merkittävä kokoelma 1800-luvun maalauksia eri taiteilijoilta, kuten Max Liebermannilta, Philipp Otto Rungelta, Caspar David Friedrichiltä ja Adolph von Menzeliltä. Gallerie der Gegenwart omistautuu moderneille taiteilijoille, kuten Pablo Picassolle, Paul Kleelle ja Max Beckmannille, sekä vuoden 1945 jälkeiselle taiteelle.


File:Meister Bertram von Minden - Grabow Altarpiece - WGA14309.jpg|Mestari Bertram: Grabow-alttari 1383.
File:Edvard Munch - Madonna (1895) - Hamburger Kunsthalle.jpg|Versio Edvard Munchin Madonnasta. Öljymaalaus 90 cm × 71 cm.
File:Edvard Munch - The Girls on the Bridge, Hamburger Kunsthalle (1901).jpg|Edvard Munch: *Tyttöjä sillalla*, 1901
File:Caspar David Friedrich - Das Eismeer - Hamburger Kunsthalle - 02.jpg|Caspar David Friedrich: Jäämeri 1824, öljymaalaus 96,7 x 126,9 cm.
File:Caspar David Friedrich - Wanderer above the sea of fog.jpg|Caspar David Friedrich: Vaeltaja sumumeren yllä 1818, öljy 98,4 x 74,8 cm.
File:Rosa Bonheur - Changement de pâturages.jpg|Rosa Bonheur: *Changement de pâturages*, *Laitumen vaihto*, 1863. Öljy 64 x 100 cm.

1877 Manet Nana anagoria.jpg|Édouard Manet: *Nana* 1877
Liebermann1902Jacobterrasse.jpg|Max Liebermann: Terrasse des Restaurants Jacob in Nienstedten an der Elbe, 1902 
Paul Gauguin 009.jpg|Paul Gauguin: *Jeunes baigneurs bretons* 1888.

File:Marc-elephant.jpg|Franz Marc: *Elefantti* 1907, liitupiirustus.
File:Kirchner - Selbstbildnis mit Modell.jpg|Ernst Ludwig Kirchner: *Selbstbildnis mit Modell*, öljymaalaus 1910
File:Marc-monkey frieze.jpg|Franz Marc: *Affenfries* öljymaalaus 1911
File:1921 Kirchner Das Wohnzimmer anagoria.JPG|Ernst Ludwig Kirchner: *Das Wohnzimmer*, 1921
File:Paul Klee, Der Goldfisch.jpg|Paul Klee: *Kultakala*, öljy ja akvarelli paperille 1925
File:Revolution des Viadukts, 1937 - Paul Klee.jpg|Paul Klee: *Revolution des Viadukts*, 1937



## Lähteet

## Aiheesta muualla

* Hampurin taidehallin kotisivut